******

**Kraftfuld overspændingsbeskyttelse af solcellesystemer**

Det nye produktprogram VAL-MB fra Phoenix Contact er stærke og kompakte beskyttelsesenheder til solcelleapplikationer med generatorspændinger på op til 1500 V DC. Beskyttelsesenhederne er specielt tilpasset til DC-applikationers krav og er certificeret af KEMA.

Længere ledningsindføringer og højere skrueskakte giver øget beskyttelse mod overslag af lysbuer. Produktprogrammet omfatter beskyttelsesenheder til generatorspændinger på 600 V DC, 1000 V DC og 1500 V DC, både som Type 1/2 lynstrømsafledere samt rene Type 2 overspændingsbeskyttelsesenheder. Der fås varianter med eller uden kontakt til fjernsignalisering. Alle beskyttelsesenheder har en kortslutningsholdbarhed på 2000 A og kan også anvendes i højtbeliggende anlæg op til 6000 meters højde.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.